રાજકોટ: યુનિવર્સિટી રોડ પર આવેલા શ્રીરામપાર્કમાં સુમતિનાથ જિનાલયમાં ત્રણ દિવસ પહેલા ભાવિકોએ જિનાલય આસપાસના મકાનોના દરવાજા પાસે વાહનો પાર્ક કર્યા હતા. જેના કારણે મકાનમાલિકે પોલીસમાં ફોન કર્યો હતો જેના પગલે પોલીસે 7 વાહનો ત્યાંથી ડિટેન કર્યા હતા. વાહન ડિટેન થતા જિનાલયના અગ્રણીઓએ પહેલા પોલીસ કમિશનર અને બાદમાં સીએમને ફોન કરી પોલીસ પર પ્રેશર કર્યું હતું. જેના પગલે પોલીસ દંડ લીધા વગર વાહન મૂકવા તૈયાર થઇ હતી. બાદમાં અગ્રણીઓએ જપ્ત કરેલા વાહનો પોલીસ પરત મૂકવા આવે તેવી માગ કરતા પોલીસે ડિટેન કરેલા વાહનો પરત મૂકવા જવા મજબૂર બની હતી.